Sonèc alavetz un sauvatge idòl d'agonia, e eth gosset anèc correder enjós; es idòls contunhèren, e tanben eth viatge deth gosset; crotzèc era casa peth dauant der autar, e hugec de cap ar aute correder; passèc per dauant des pòrtes; sorrisclèc per trapar-se ena darrèra etapa deth sòn recorrut; era sua tortura que creishec damb era sua progression, enquia qu'ath cap d'un shinhau non siguec qu'un cometa lanut que se botjaue ena sua orbita lampejant ara velocitat dera lum.